stanford-oval/wikipedia huggingface dataset:
Amets Txurruka

| Amets Txurruka |
| --- | --- |
 Amets Txurruka Britannian ympäriajo 2016
Henkilötiedot
Koko nimi:  Amets Txurruka Ansola
Syntynyt: 10. marraskuuta 1982 (ikä 41)
Kansalaisuus:   Espanja
Pyöräilijä
Joukkue:  lopettanut
Laji:  maantie
Rooli:  ajaja
Ajajatyyppi:  irtiottojen erikoismies
Ura
Ammattilaisjoukkue(et)
2006 2007–2012 2013–2015 2016:  Barloworld Euskaltel-Euskadi Caja Rural Orica-GreenEDGE
Suurimmat voitot
 Vuelta a Asturias 2013 
 Tiedot päivitetty: 9. tammikuuta 2024 
Amets Txurruka Ansola (s. 10. marraskuuta 1982 Etxebarria, Vizcaya, Baskimaa, Espanja) on espanjalainen maantiepyöräilijä. Hän aloitti ammattilaisuransa vuonna 2006 Barloworld-tallissa. Vuosina 2007–2012 hän edusti Euskaltel-Euskadi-joukkuetta, vuosina 2013–2015 Caja Ruralia ja viimeisellä ammattilaiskaudellaan 2016 Orica-GreenEDGE-tallia.
Txurruka nimettiin Ranskan ympäriajon 2007 yritteliäimmäksi ajajaksi. Lisäksi hän sijoittui nuorten ajajien kilpailussa kolmanneksi. Ranskan ympäriajossa 2009 hän sijoittui mäkisessä maastossa ajetulla 13. etapilla toiseksi yli neljä minuuttia etappivoittaja Heinrich Hausslerille hävinneenä. Baskimaan ympäriajossa 2013 hän voitti sprintti- ja mäkikirikilpailun. Hän voitti samana vuonna Vuelta a Asturias -ajon kokonaiskilpailun ja ensimmäisen etapin. Vuelta a Burgosissa hän voitti mäkikirikilpailun. Vuonna 2014 hän voitti Tour du Gévaudan -kilpailun. Vuonna 2015 hän voitti Norjan ympäriajon neljännen ja Tour de Beaucen toisen etapin.
Aiheesta muualla

Virallinen sivusto[vanhentunut linkki]
Profiili The Cycling Website -sivustolla (Arkistoitu – Internet Archive) (englanniksi)
Amenmesse

Amenmesse oli Egyptiä 19. dynastian aikaan vuosina 1203–1200 eaa. hallinnut faarao.
Pitkään luultiin, että Amenmesse oli Merenptahin poika Seti-Merenptah, mutta uudemmat tutkimukset ovat osoittaneet, että Amenmesse ei todennäköisesti ollut edes kuninkaallista alkuperää. Hänen vanhemmistaan ei tiedetä mitään, mutta hänen vaimonsa oli todennäköisesti Baktwerel.
Amenmesse nousi valtaistuimelle ennen faarao Merenptahin poikaa Seti II:sta. Syytä tähän ei tiedetä. Todennäköisesti prinssi Seti oli matkalla jossain kaukaisessa maakunnassa tai valtiovierailulla jossain naapurimaassa, kun Amenmesse päätti käyttää tilaisuutta hyväkseen ja nousta valtaan. Hallitusaikanaan hän otti monia edellisten faaraoiden hankkeita omakseen ja jatkoi niitä lyhyen hallitusaikansa ajan. Varmuudella ei kuitenkaan voida sanoa mitä rakennusprojekteja hän aloitti sillä Seti II:n korvasi Amenmessen nimen omallaan.
Amenmesse on haudattu muiden Uuden valtakunnan faaraoiden tapaa Kuninkaiden laaksoon (hauta KV10). Haudan koristelut ovat osittain keskeneräisiä, ja osa niistä on tuhottu muinaisina aikoina. Haudasta löytyi kolme muumiota, kaksi naisen ja yksi miehen, joita ei kuitenkaan ole tunnistettu. Todennäköisesti muumiot kuuluvat kuitenkin Amenmesselle ja mahdollisesti hänen vaimoilleen. Muumioiden yhteydestä on löytynyt myös kanooppiastioita ja graniittisen sarkofagin kappaleita. Sarkofagi on alun perin kuulunut henkilölle nimeltä Anketemheb, mutta otettu uudelleen käyttöön kuninkaan haudassa. Sekä sarkofagista että kanooppiastioista on löydetty nimi Takhat (Merenptahin vaimo), joten on todennäköistä että hänet on haudattu tänne. Lisäksi haudasta on löytynyt Seti I:lle kuuluvien shabti-hahmojen palasia. Hauta on suljettu yleisöltä, koska siellä suoritetaan parhaillaan arkeologisia kaivauksia.
Aiheesta muualla

Wikimedia Commonsissa on kuvia tai muita tiedostoja aiheesta .
A Mystery Fit For A Pharaoh[vanhentunut linkki] Smithsonian
Amenmesse Project
| 0 | 1 | 2 |
| --- | --- | --- |
| Edeltäjä: Merenptah | Egyptin faarao 19. dynastia | Seuraaja: Seti II |
Amerikanhakki

| Amerikanhakki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  Pähkinähakit Nucifraga
Laji::  columbiana
Kaksiosainen nimi
 Nucifraga columbiana  (Wilson, 1811) 
Katso myös
   Amerikanhakki Wikispeciesissä   Amerikanhakki Commonsissa 
Infobox OKNimi-testi OKIUCN-testi OK: 
Amerikanhakki (Nucifraga columbiana) on varisten heimoon kuuluva varpuslintu.
Tuntomerkit

Amerikanhakki on keskimäärin noin 29 cm pitkä ja se painaa keskimäärin 141 grammaa. Koiraat ovat keskimäärin suurempia kuin naaraat. Sen höyhenpuku on mustia siipiä ja keskimmäisiä pyrstösulkia lukuun ottamatta harmaa. Siivet ovat pitkät ja siiveniskut syvät.
Levinneisyys

Amerikanhakkeja elää Kanadassa, Yhdysvalloissa ja Meksikossa. Lajin kannankehitys on nouseva ja se on luokiteltu elinvoimaiseksi.
Elinympäristö

Kesäisin amerikanhakit elävät vuoristoissa hieman puurajan alapuolella. Se suosii puoliavoimia havumetsiä, joiden seassa on niittyjä ja puroja. Laji ei ole muuttolintu ja se pysyy samalla pesimäalueillaan niin kauan kuin ravintoa riittää. Talveksi se kuitenkin laskeutuu alemmaksi.
Lisääntyminen

Amerikanhakki on yksiavioinen. Pesintäaika vaihtelee elinympäristön korkeudesta, säästä ja ravintotilanteesta riippuen. Sekä koiras että naaras osallistuvat pesän rakentamiseen. Pesä rakennetaan puun suojaisammalle puolelle. Pesä sijaitsee puun oksalla ja rakennetaan muun muassa pienistä oksista ja varvuista. Pesäkupin sisäpuoli vuorataan hienolla aineksella. Munia on yleensä kolme ja niitä haudotaan keskimäärin 18 päivää. Molemmat emot osallistuvat hautomiseen ja poikasista huolehtimiseen. Poikaset ovat lentokykyisiä 20-22 vuorokauden ikäisinä.
Ravinto

Amerikanhakki käyttää ravinnokseen pääasiassa siemeniä, mutta laji on kaikkiruokainen ja syö lisäksi hyönteisiä, pieniä selkärankaisia, munia ja linnunpoikasia ja joskus myös raatoja. Amerikanhakit myös piilottavat siemeniä käyttääkseen niitä myöhemmin.
Antti Nikunen

Antti Nikunen (s. 1982[lähde? ]) on helsinkiläinen lastenkirjailija ja kuvittaja, joka on tullut tutuksi Urho ja Onna -kirjoistaan. Viimeisimmät lastenkirjat Nollis, maailman ainoa nollasarvinen (WSOY, 2022) ja Nollis, kallis nokkonen ja muita kertomuksia (WSOY, 2023), hän on tehnyt yhdessä Tuomas Marjamäen kanssa, jotka Marjamäki on kirjoittanut ja Nikunen kuvittanut. Ensimmäinen Nollis palkittiin Arvid Lydecken -palkinnolla vuonna 2022.
Nikunen työskentelee AD:na Helsingin Sanomilla.
Teokset

Nikunen, Antti: Urho on huoltomies, WSOY 2017, EAN: 9789510421628
Nikunen, Antti: Onna on poliisi, WSOY 2017, EAN: 9789510421802
Nikunen, Antti: Urhon ja Onnan laastarikirja, WSOY 2018 EAN: 9789510431481
Nikunen, Antti: Urho ja Onna tutkivat, Autokirja, WSOY, 2019 EAN: 9789510437650ik
Nikunen, Antti: Urho ja Onna tutkivat, Ihminen, WSOY, 2020 EAN: 9789510447321ik
Andrei Gubin

Andrei Viktorovitš Gubin (ven. Андрей Викторович Губин; oik. Валерьевич Клементьев, Valerjevitš Klementjev) (s. 30. huhtikuuta 1974, Ufa, Neuvostoliitto) on venäläinen poplaulaja,  tuottaja, säveltäjä ja sanoittaja, joka oli aktiivinen vuosina 1989-2010. Hän esitti venäläistä popmusiikia ja viihdemusiikkia. Hän tuli tunnetuksi 1990-luvulla.
Hänen esikoisalbuminsa "Мальчик-бродяга" julkaistiin Venäjällä 1995 ja Euroopassa 1996. Albumi nauhoitettiin vuonna 1994, mutta sen julkaisu viivästyi.
Andrei Gubinin toinen albumi "Только ты", julkaistiin vuonna 1998. Se on ollut hänen myydyin albuminsa. Se nauhoitettiin vuosina 1995-1998.
Gubin on  kirjoittanut myös muille kuuluisille venäläisille artisteille sanoituksia, esim. Žanna Frisken laulun "Ла-ла-ла". Kyseisen kappaleen sanoituksessa oli apuna myös Filipp Kirkorov. Laulun "Мама Мария" Gubin lauloi vuonna 2004 singlejulkaisuna ja julkaisi sen kokoelma-albumissa vuonna 2005, ennen Frisken vuoden 2006 hittiä "Мама Мария", mistä tuli isompi menestys. Gubinin viimeisin kappale "Нежность" julkaistiin vuonna 2009. Se ei menestynyt hyvin ja jäi yksittäiseksi kappalejulkaisuksi. Sen lisäksi Gubin on työstännyt lauluja esim. "Я и ты" ja "Солнышко", jotka ovat myös yksittäisiä kappalejulkaisuja. Tunnetuimmat hitit ovat: "Милая моя далеко", "Зима-холода", "Мальчик-бродяга", "Девушки, как звёзды", "Ночь", "Танцы", "Лиза" ja "Облака", mitkä pääsivät Venäjän radiolistoille. Gubin on tuottanut omat kappaleensa kokonaan itse, paitsi "День и ночь" ja "Он тебя не любит", jotka hän tuotti ja sanoitti muiden lauluntekijöiden kanssa. Hänen esikoissingle "Лиза" julkaistiin vuonna 1994 ja esikoisalbumissa 1995. "Ночь" ja "Мальчик-бродяга" kappaleet hän on laulanut ensimmäistä kertaa vuonna 1994 ensin livenä toisten esikoisalbumin kappaleiden kanssa ja nauhoitti ne, sen jälkeen hän on julkaissut kappaleet singlejulkaisuna vuosina 1995 ja 1996 musiikkivideoineen, silloin kuin hänen esikoisalbuminsa julkaistiin. "Дай мне слово" -kappaleen piti alun perin julkaista esikoisalbumille, mutta kappale päätyikin lopulta toiselle studioalbumille. Yhden kappaleen Andrei Gubin on tehnyt Vladimir Putinista.
Julkaisut > Tunnetuimmat albumit

1995 – Мальчик-бродяга (esikoisalbumi, Euroopan julkaisussa vuonna 1996)
1998 – Только ты (studioalbumi)
2000 – Было, но прошло (studioalbumi)
2000 – Облака (Было, но прошло -albumin uudelleenjulkaisu)
2001 – The Best (kokoelma-albumi)
2002 – Всегда с тобой (studioalbumi)
2003 – Платиновая коллекция (kokoelma-albumi)
2004 – The Best – Время романтиков (kokoelma-albumi)
2005 – Дверь открой (kokoelma-albumi)
2008 – The Best + DVD (kokoelma-albumi ja DVD musiikkivideoineen)
2013 – С тобою рядом (kokoelma-albumi, kappaleet vuosilta 1994-2000)
2014 – Андрей Губин, Влад Сташевский - Golden Hits Collection (kokoelma-albumi, Andrei Gubinin ja Vlad Staševskin parhaat kappaleet kahdella megalevyllä)
Julkaisut > Kappaleet

Облака - 2000
Зима-холода - 1997
Лиза - 1994
Миля моя далеко - 1997
Мальчик-бродяга - 1994
Девушки, как звёзды - 2002
Плачь, любовь - 1999
Ночь - 1994
День и ночь - 1998
Будь со мной - 2002
Танцы - 2002 -  2005 (mukana eräs yhtye, yksittäinen kappalejulkaisu)
Без тебя - 2000
Птица - 1998
Солнышко - 2004 (yksittäinen kappalejulkaisu)
Игра - 1998
Забытыий тобой - 1998
Время романтиков - 2004 - 2004 (mukana eräs sivuesiintyjä) - 2005 (mukana eräs sivuesiintyjä, yksittäinen kappalejulkaisu)
Было, но прошло - 2000
Убегает лето - 2001
Я знаю, ты знаешь - 1998
О тебе мечтаю я - 1999
Он тебя не любит - 2000
Она одна - 2002
Никогда - 2000
Я и ты - 2003 (yksittäinen kappalejulkaisu)
Лена - 2007
Дверь открой - 2005
Листопад - 2001
Я всегда с тобой (mukana Olga Orlova) - 2002
Лишь для тебя - 2004
Ты уходишь одна - 1998
Не бесконечна зима - 2001 - 2005 (mukana eräs DJ:n tapainen CJ, yksittäinen kappalejulkaisu)
С тобою рядом - 2000
Дай мне слово - 1995
Золотая осень - 1996
Осень пришла - 2002
Дарю цветы - 2000
К Алине - 2002
Долгими ночами - 2002
Мама Мария - 2004
Ты дождись меня - 1994
Те, кто любит (mukana Kraski) - 2004 (yksittäinen kappalejulkaisu)
Aiheesta muualla

Andrei Gubinin sivusto (Arkistoitu – Internet Archive)
Antti Savolainen (painija)

Antti Vilho Savolainen (14. heinäkuuta 1886 Kuopio – 7. marraskuuta 1947) oli suomalainen painija. Helsingin Jyryä edustanut Savolainen saavutti hopeaa vuonna 1909 Malmössa järjestetyissä kreikkalais-roomalaisen painin epävirallisissa EM-kilpailuissa. Hän hävisi 82 kg:n sarjan loppuottelussa Tanskan Harald Christensenille. Vuonna 1908 Savolainen voitti kreikkalais-roomalaisen tyylin SM-kultaa 70 kg:n sarjassa Tampereella järjestetyissä SM-kilpailuissa.
Antero Väyrynen

| Antero Väyrynen |
| --- | --- |
 SDP:n kansanedustajia 1967, vas. Antero Väyrynen, Eino Raunio ja Olavi Lindblom
Sisäasiainministeri
 Koiviston I hallitus 22.3.1968 − 14.5.1970  
Sisäasiainministeri
 Paasion I hallitus 1.12.1967 − 22.3.1968  
Kansanedustaja
 20.02.1962–02.08.1970  
Ryhmä/puolue:  Sosialidemokraattinen eduskuntaryhmä 
Vaalipiiri:  Oulun läänin vaalipiiri
Henkilötiedot
Syntynyt: 26. syyskuuta 1916 Kemijärvi
Kuollut: 2. elokuuta 1970 (53 vuotta) Sodankylä
Tiedot
Puolue:  SDP
Sotilaspalvelus
Sotilasarvo:  kapteeni
Onni Antero Väyrynen (26. syyskuuta 1916 Kemijärvi – 2. elokuuta 1970 Sodankylä) 
oli suomalainen apulaistaloustarkastaja ja sosiaalidemokraattinen kansanedustaja ja ministeri 1960-luvulla.
Väyrysen vanhemmat olivat suutarimestari Antti Väyrynen ja Hilda Susanna Kujala. Hän pääsi ylioppilaaksi Oulun Lyseosta 1935 ja suoritti alemman oikeustutkinnon 1939. Ennen sotia Väyrynen oli ylimääräisenä tullivartijana ja kamarikirjurina tullihallituksessa 1935–1938. Sodan jälkeen hän toimi Oulun läänin siirtoväen huollon läänintarkastajana 1945–1946, Oulun kaupungin sosiaalisihteerinä 1946–1957 ja apulaistaloustarkastajana 1957–1970.
Väyrynen oli SDP:n kansanedustajana Oulun läänin vaalipiiristä 1962–1970. Hän toimi sisäasiainministerinä Paasion I hallituksessa 1967–1968 ja Koiviston I hallituksessa 1968–1970. Väyrynen oli myös presidentin valitsijamies vuoden 1968 presidentinvaaleissa ja kunnallispolitiikassa hän oli mukana Oulun kaupunginvaltuuston jäsenenä.
Andri Petrov

| Mitalit> Maa:   Ukraina.Miesten ratamelonta.MM-kilpailut  | Mitalit> Maa:   Ukraina.Miesten ratamelonta.MM-kilpailut  | Mitalit> Maa:   Ukraina.Miesten ratamelonta.MM-kilpailut  | Maa:   Ukraina> Miesten ratamelonta. |
| --- | --- | --- | --- |
|  Pronssia | México 1994 | K-4 200 m |  |
Andri Pavlovytš Petrov (ukr. Андрій Павлович Петров, s. 29. maaliskuuta 1971 H’erson) on ukrainalainen ratameloja, joka kilpaili pääasiassa neljän hengen kajakkiluokissa. Hän kuului Ukrainan MM-pronssia saavuttaneeseen joukkueeseen 200 metrillä Méxicossa 1994. Petrov edusti Ukrainaa Atlantan olympialaisissa 1996, joissa hänen edustamansa joukkue karsiutui 1 000 metrillä välierissä.
Alfred Dodds

Kenraali Alfred Dodds ranskalaisen  L'Illustration -lehden kansikuvassa vuonna 1893.
Alfred Amédée Dodds (6. helmikuuta 1842 Saint Louis, Senegal – 17. heinäkuuta 1922 Pariisi, Ranska) oli ranskalainen kenraali, Dahomeyn kuningaskunnan valloittaja. Hänen johtamiensa joukkojen voitto kuningas Béhanzinin Dahomeysta johti Ranskan omistuksiin Senegalin ja Nigerin pohjoisosissa.
Varhainen ura

Alfred Dodds aloitti sotilasuransa Saint Cyrin upseerikoulussa vuonna 1862 ja palveli myöhemmin Reunionissa, Senegalissa ja Indokiinassa. Hän toimi komppanianpäällikkönä Ranskan-Saksan sodassa ja joutui sotavangiksi Sedanin taistelussa vuonna 1870, mutta onnistui pakenemaan ja palasi sotimaan.
Länsi-Afrikassa

Sodan jälkeen Dodds siirtyi Länsi-Afrikkaan, jossa hän oli seuraavat 20 vuotta, poiketen kaksi kertaa Indokiinassa.
Huhtikuussa 1892 hänet nimitettiin Ranskan Benininlahden joukkojen komentajaksi ja komennettiin johtamaan toista sotaa kuningas Béhanzinin joukkoja vastaan Dahomeyssa. Hänen alaisenaan oli ollut aluksi puolustuksellinen 800 sotilaan joukko, mutta myöhemmin Ranska lähetti yli 3 000 sotilasta Dahomeyhin.
Dahomeyn valloitettuaan Dodds ylennettiin kenraaliksi. Ennen poistumistaan hän jakoi Dahomeyn osiin. Sen yhtenäisyys ja instituutiot heikentyivät, kun jokaiseen provinssiin perustettiin oma erillinen hallinto. Kuninkaallisen suvun haarat jäivät vaikutusvaltaisiksi, mutta mikään fonien etninen ryhmä tai kuningaskunta poliittisena yksikkönä ei sen jälkeen pystynyt saavuttamaan yhtenäisyyttä.
Myöhäinen ura

Doddsin voitto Dahomeysta oli tärkeä Ranskan tuleville omistuksille Senegalissa ja Nigerissa. Vuonna 1899 Dodds nimitettiin merijalkaväen ylitarkastajaksi ja pian sen jälkeen hänen komentoonsa annettiin Ranskan 20. siirtomaa-armeija. Vuonna 1904 hän palasi Pariisiin ja palveli Ranskan armeijan korkeimmassa komentoryhmässä vuoteen 1914 asti.
Ranskan sotilasjoukot saapuvat Abomeyhin.
Antti Seppälä

Antti Seppälä (13. elokuuta 1938 Jaala – 3. syyskuuta 2011 Helsinki) oli suomalainen juristi ja sosiaali- ja terveysministeriön virkamies, työuransa viimeisinä vuosina ulkomaalaisvaltuutettu.
Seppälä valmistui Helsingin yliopistosta oikeustieteen kandidaatiksi 1963 ja oikeustieteen lisensiaatiksi 1973. Hän työskenteli ulkomaalaisasioiden parissa jo ollessaan hallitusneuvos, ja kun valtuutetun virka perustettiin, hän haki sitä ja valittiin.
Andrei Kotov

| Andrei Kotov> Henkilötiedot |
| --- | --- |
Syntynyt: 1994
Kansalaisuus:   Kazakstan
Kyokushin-ottelija
Aktiivisena:  2009–
Painoluokka:  kevytsarja
Vyöarvo:  2. dan
| Mitalit> Maa:   Kazakstan.Miesten kyokushin.MM-kilpailut  | Mitalit> Maa:   Kazakstan.Miesten kyokushin.MM-kilpailut  | Mitalit> Maa:   Kazakstan.Miesten kyokushin.MM-kilpailut  | Maa:   Kazakstan> Miesten kyokushin. |
| --- | --- | --- | --- |
|  Kultaa | 2018 |  |  |
| EM-kilpailut  | EM-kilpailut  | EM-kilpailut  |  |
|  Hopeaa | Lyon 2017 | -70 kg |  |
| AM-kilpailut  | AM-kilpailut  | AM-kilpailut  |  |
|  Pronssia |  | -70 kg |  |
| Espanjan Open  | Espanjan Open  | Espanjan Open  |  |
|  Kultaa | Badalona 2014 | -70 kg |  |
Andrei Kotov (s. 1994) on kazakstanilainen karateka. Hän saavutti Kyokushinin World Oyama Karate -liiton maailmanmestaruuden 2018 ja vuotta aiemmin IKO-liitossa EM-hopeaa. Kotov on myös 7-kertainen Kazakstanin mestari.
Varhaisvuodet

Kotov aloitti karaten harrastamisen 9-vuotiaana, mutta vuotta myöhemmin siirtyi pelaamaan jalkapalloa ystäviensä kanssa. Hän palasi karaten pariin 15-vuotiaana, jonka jälkeen Kotov omistautui lajille.
Kilpaura

Maaliskuussa 2014 Kotov saavutti Espanjan Openin mestaruuden voitettuaan loppuottelussa David Varan.
Kotov saavutti EM-hopeaa 2017, kun hän oli mukana Ranskan EM-kilpailuissa. Kotov eteni loppuotteluun, kun hän voitti välierissä hallitsevan Euroopan mestarin Kirill Psarjovin. Loppuottelussa Kotov hävisi Euroopan mestaruuden Alim Junusoville. Turnauksen jälkeen Kotov on kertonut Psarjovia vastaan käydyn ottelun olleen hänen ikimuistoisin. Hän otteli elokuussa yksittäisen ottelun Espanjan mestaria Albert Reyesiä vastaan Atyraussa. Ottelu kesti yhden varsinaisen 3 minuutin erän, sekä kaksi kahden minuutin jatkoerää, jonka lopussa Kotov voitti pisteellä potkaistuaan Reyesiä päähän.
Kilpaura > World Oyama Karate (2017–)

Kazakstanin vaihdettua liittoa vuoden 2017 lopussa World Oyama Karate Organizationiin Kotov saavutti heti 2018 maailmanmestaruuden. Hän eteni suoraan toiselle kierrokselle, kun ensimmäinen vastustaja Unkarista ei saapunut paikalle. Kotov eteni jatkoon myös seuraavalla kierroksella iranilaista vastaan. Kolmannella kierroksella hän sai vastaansa srilankalaisen vastustajan, joka joutui luovuttamaan ottelun ennen alkua reisivamman vuoksi, jonka hän sai edellisessä ottelussa. Välierissä Kotov voitti tyrmäyksellä ukrainalaisen vastustajansa ja kohtasi loppuottelussa maanmiehensä Nurlykhan Sadvakasovin, jonka hän onnistui voittamaan.
Tämän lisäksi Kotov saavutti myös Euroopan mestaruuden, CIS cupin, Caspian cupin ja pronssia Asian mestaruuskilpailuissa.
Apus

Apus voi olla:
Apus, Paratiisilinnun tähdistön latinankielinen nimi
Apus, tervakiitäjät, kiitäjien heimoon kuuluva lintusuku
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Apus”, voi hakea sivunnimihaulla, laajalla sivunnimihaulla tai tekstihaulla.
Antti Haapala

| Antti Haapala> Henkilötiedot |
| --- | --- |
Kansalaisuus:  Suomi
Ammatti:  stand up -koomikko ja käsikirjoittaja
Aiheesta muualla
Viralliset kotisivut
IMDb 
Elonet
Antti Haapala on suomalainen stand up -koomikko ja käsikirjoittaja. Stand up -komiikkaa Haapala on tehnyt vuodesta 2011.. Haapala on kotoisin Porista, josta muutti 18-vuotiaana Tampereelle.
Vuonna 2012 Haapala oli mukana Vuoden stand up -tulokas -kilpailussa. Matti Patronen kuitenkin voitti kyseisen kilpailun. Stand up -komiikan lisäksi Haapala on käsikirjoittanut Ylen ajankohtaissatiireja Noin viikon uutiset ja Noin viikon studio. Hän on myös näytellyt lukuisissa Noin viikon studion sketseissä. Antti Haapala on lisäksi esiintynyt Nelosen Stand Up! -ohjemassa tuotantokausilla 1–3.
Antwerpenin olympiastadion

| Antwerpenin olympiastadion |
| --- | --- |

Rakennuksen tiedot
Sijainti:  Belgia, Antwerpen
Koordinaatit:  51°11′06″N, 4°22′56″E
Avattu:  1920
Remontoitu:  2001–2002
Omistaja:  Antwerpenin kaupunki
Arkkitehti:  Archibald Leitch 
Katsojakapasiteetti
 12,771 
Lisää rakennusartikkeleitaArkkitehtuurin teemasivulla
Antwerpenin olympiastadion (holl. Olympisch Stadion tai Kielstadion) sijaitsee Antwerpenissa, Belgiassa. Stadion rakennettiin vuoden 1920 kesäolympialaisia varten. Nykyisin se toimii jalkapalloseura KFC Germinal Beerschotin kotikenttänä.
Antti Haapalahti

Antti Juhani Haapalahti (s. 1. helmikuuta 1952 Haukipudas) on aktiiviuransa päättänyt suomalainen kymmenottelija. Hän edusti vuodesta 1976 lähtien Raahen Vesaa.
Kalevan kisoista Haapalahti saavutti kymmenottelun hopeaa vuonna 1979. Lisäksi hän voitti sisäratojen SM-kilpailuista seitsenottelun hopeaa vuonna 1980. Ennätyksikseen Haapalahti otteli seitsenottelussa pisteet 5066 pistettä (1980) ja kymmenottelussa pisteet 7530 (1979). Virallisiin kilpailuihin hän ei ole osallistunut vuoden 1988 jälkeen.
András Keve-Kleiner

András Keve-Kleiner (10. marraskuuta 1909 Budapest – 30. maaliskuuta 1984) oli unkarilainen lintutieteilijä.
András Keve-Kleinerin sukunimi oli alun perin saksalainen Kleiner. Hänen kerrotaan muuttaneen nimensä 1942 turvallisuussyistä, koska toisen maailmansodan aikaisessa Unkarissa saksalainen nimi saattoi olla vaaraksi. Myöhemmin hän lyhensi sukunimensä Keveksi.
Kleiner vieraili jo koululaisena Budapestin lintutieteellisessä instituutissa. Vuonna 1930 hän piti Padovan eläintieteellisessä kongressissa esitelmän. Vuodesta 1934 alkaen hän työskenteli lintutieteellisessä instituutissa osa-aikaisena ammattilaisena. Samana vuonna hän luennoi Oxfordissa 8. kansainvälisessä ornitologian kongressissa. Vuonna 1935 Kleiner väitteli filosofian tohtoriksi. Vuonna 1939 hän sai assistentin viran instituutissa. Keve-Kleiner osallistui toiseen maailmansotaan 1944–1945. Häntä kutsuttiin yksityisdosentiksi 1946, ja 1948–1949 hän toimi maatalousmuseon johtajana.
Keve-Kleiner nimesi linnuista ainakin närhen (Garrulus glandarius) alalajin ferdinandi 1944.
Apurímac

Apurímac voi viitata seuraaviin asioihin:
Apurímacin alue, Perun hallinnollinen alue
Apurímac, joki Perussa
Apurimac, saksalaisen new age -yhtye Cuscon albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Apurímac”, voi hakea sivunnimihaulla, laajalla sivunnimihaulla tai tekstihaulla.
Anders Hillborg

Anders Hillborg (s. 31. toukokuuta 1954) on kansainvälisesti merkittävimpiä ruotsalaisia nykymusiikin säveltäjiä. Hän opiskeli vuosina 1976–1982 Tukholman kuninkaallisessa musiikkikorkeakoulussa. Hänen opettajiensa joukossa olivat Gunnar Bucht ja Brian Ferneyhough. Opintojensa jälkeen Hillborg on työskennellyt vapaana säveltäjänä ja sävellysopettajana.
Hillborg on säveltänyt suurimuotoisia orkesteriteoksia, kuoromusiikkia ja kamarimusiikkia, mutta on vaikuttanut myös popin ja rockin alalla. Säveltäjän merkittäviin teoksiin lukeutuvat klarinettikonsertto Peacock Tales (kantaesittänyt Martin Fröst 2002) sekä laulusarja Jag vill se min älskade komma från det vilda Eva Dahlgrenin sanoihin. Hillborg on Turun filharmonisen orkesterin kotisäveltäjä.
Haastattelussa vuodelta 1993 Hillborg sanoi kuuntelevansa Stravinskin, Bachin, Ligetin ja Stockhausenin ohella Princeä ja muuta afroamerikkalaista musiikkia, jonka hän arveli vaikuttavan vahvasti tulevien vuosien länsimaiseen taidemusiikkiin enemmän kuin aikoinaan vaikuttivat Arnold Schönberg ja 12-säveljärjestelmä.
Aiheesta muualla

Viralliset sivut (englanniksi)